У току Пете непријатељске офанзиве, 24. маја 1943. године, Марко је са својим батаљоном освојио положаје код села Кушлат, недалеко од Челебића – бомбама и борбом прса у прса, натерао је Немце у бекство. Тада је батаљон убио 55 и заробио 19 немачких војника. После завршетка ове борбе, у време рашчишћавања околних шума и покушаја да се повеже с командантом Београдског батаљона Прве пролетерске ударне бригаде, Марко је био тешко рањен. Умро је 8. јуна 1943. године на Вучеву, у најтежем периоду борбе на Сутјесци.